Σας ενημερώνουμε ότι όλοι **οι υποψήφιοι για συμμετοχή στις Πανελλαδικές εξετάσεις του 2020 των Γενικών Λυκείων (ΓΕΛ) για εισαγωγή στην Τριτοβάθμια Εκπαίδευση**, πρέπει να υποβάλουν στο Λύκειό τους **Αίτηση-Δήλωση (Α-Δ) υποψηφιότητας συμμετοχής** στις εξετάσεις αυτές. Η προθεσμία για φέτος ορίζεται από την **Δευτέρα 30 Μαρτίου ως και την Πέμπτη 9 Απριλίου 2020.**

Λόγω των έκτακτων συνθηκών, φέτος διαφοροποιείται η υποβολή της Αίτησης-Δήλωσης (Α-Δ) και η διαδικασία θα γίνει ηλεκτρονικά εξ αποστάσεως. **Η Αίτηση - Δήλωση αποστέλλεται με mail από τους υποψηφίους στο Λύκειό τους** και καταχωρίζεται ηλεκτρονικά στα Λύκεια. Αρχικά **ο υποψήφιος θα βρει στην ιστοσελίδα του Υπουργείου Παιδείας www.minedu.gov.gr, στο σύνδεσμο ΕΞΕΤΑΣΕΙΣ, ή στην ιστοσελίδα του Λυκείου του, το ανάλογο υπόδειγμα της Α-Δ, το κατεβάζει και αποθηκεύει το αρχείο της Αίτησης - Δήλωσης στον υπολογιστή του**. **Στη συνέχεια το συμπληρώνει (μόνο τα γκρι στοιχεία) με όποιο πρόγραμμα επεξεργασίας κειμένου διαθέτει**. Τέλος **το αποστέλλει συμπληρωμένο ηλεκτρονικά (με email) για ηλεκτρονική καταχώριση, μέσα στην προβλεπόμενη προθεσμία (30 Μαρτίου ως 9 Απριλίου 2020) στο Λύκειο που φοιτά**, αν πρόκειται για μαθητή. **Το αρχείο που θα αποσταλεί να φέρει στον τίτλο του και στο θέμα του email το Επώνυμο και το Όνομα του υποψηφίου.**

**Σε περίπτωση που υποψήφιος θελήσει εντός του διαστήματος υποβολής της Α-Δ, να τροποποιήσει την Α-Δ που υπέβαλε, τότε θα πρέπει να στείλει νέα Α-Δ με την ένδειξη «ΝΕΑ ΑΙΤΗΣΗ-ΔΗΛΩΣΗ»** με τον ίδιο ακριβώς τρόπο, **ζητώντας την τροποποίηση της προηγούμενης**. Σε επόμενο στάδιο και με νεότερες οδηγίες, ο/η υποψήφιος/α θα ελέγξει την ορθότητα των στοιχείων και ότι αυτά πράγματι ανταποκρίνονται στις επιθυμίες του, θα υπογράψει και θα παραλάβει ένα αντίγραφο της Α-Δ, το οποίο και θα φυλάξει μέχρι το τέλος των εξετάσεων.

Υπενθυμίζεται ότι **όλοι οι υποψήφιοι των Πανελλαδικών εξετάσεων ΓΕΛ με αναπηρία και ειδικές εκπαιδευτικές ανάγκες που εξετάζονται σύμφωνα με την κείμενη νομοθεσία προφορικά, πρέπει ως τις 9 Απριλίου να υποβάλουν-αποστείλουν με mail στο Λύκειό τους και τα απαιτούμενα δικαιολογητικά** **(σκαναρισμένα ή φωτογραφημένα).**

Παρακαλούνται: **α) οι μαθητές που επιθυμούν συμμετοχή στις πανελλαδικές να ελέγξουν ώστε να καταγραφούν ορθά τα ονομαστικά τους στοιχεία (με βάση τα έγγραφα πιστοποίησης -ταυτότητα ή μεταφρασμένο πιστοποιητικό γέννησης) και οι επιλογές τους**

**β) οι μαθητές που δεν επιθυμούν συμμετοχή στις πανελλαδικές να δηλώσουν με email στο σχολείο την πρόθεσή τους να μην υποβάλουν Αίτηση-Δήλωση.**